**Félévközi kis zárthelyik (KZH)**

Minden gyakorlat kezdetekor írandó, 15 perces KZH az előző gyakorlaton megbeszélt feladatok egyike (némi nem lényeges vagy numerikus változtatással). A gyakorlatvezető az otthoni gyakorlásra kitűzött feladatokból is választhat. Ezek a feladatok az órán tanultakhoz hasonlatosak. A megírt 6 db KZH közül a legrosszabb „eldobható”. A maradék 5 db összpontszáma maximum: 5x5=25 pont lehet.

A jó KZH teljesítményt **bónuszpontok**kal jutalmazzuk, melyek hozzáadódnak az első megjelenéskor a vizsga . pontszámához. 17-19 pont között +1 pont, 20-22 pont között +2 pont, 23-25 pont között +3 pont bónusz jár. A gyakorlaton mutatott aktivitással is szerezhetők további bónuszpontok, de a gyakorlatokon szerezhető összes bónuszpontszám max. +5 pont lehet.

**Az aláírás egyik feltétele, hogy 6-ból 5 KZH eredménye legalább 2 pont legyen.**

**Félévközi nagy zárthelyik (NZH)**

A félévközi NZH két részből áll:

* 6 feladatból (max. 6x3=18 pont)
* 12 kiegészítendő mondatból (max. 12x1=12 pont)

A feladatokat olyan formában kell megadni, hogy világosan kiderüljön az alkalmazott gondolatmenet, a feladatok részmegoldásaira is jár pont.

NZH-n elérhető pontszám: 18+12 pont=30 pont

**Az aláírás másik feltétele, hogy a NZH eredménye legalább 12 pont (40%) legyen.**

A NZH-n elért pontszám 25%-a (max. 7,5 pont, min. 3 pont) **további bónuszpontként** hozzáadódik a vizsga feladatokat tartalmazó részének pontszámához. Bónuszpont csak NZH-n szerezhető, pótzh-n, pótpótzh-n már nincs bónuszpontszerzés! Bónuszpont CSAK AZ ELSŐ VIZSGÁN érvényesíthető!

**Aláírás feltételei:**

* **a gyakorlatok min. 70%-án való részvétel**
* **6-ból 5 KZH eredménye legalább 2 pont legyen**
* **a NZH eredménye legalább 12 pont (40%) legyen**

**Vizsga ZH-k (VZH)**

A vizsga ZH három részből áll:

* 1. rész:4 feladat (max. 4x5 pont)

Az első részben max. 20 pont szerezhető, és ehhez adódik hozzá bónuszként (csak az első vizsgán!)a NZH-n elért pontszám 25%-a, az ezzel együtt elérendő pontszám az eredményes vizsgához min. 8 pont (20 pont 40%-a).

* 2. rész: 15 kiegészítendő mondat (max. 15x1 pont)

5 esszé kérdés (max. 5x3 pont)

A második részben max. 30 pont szerezhető. Eredményes vizsgához az elérendő pontszám min 12 pont (40%).

Amennyiben az 1. és 2. részben is sikerült elérni a 40%-ot,( tehát eredményes a vizsga), akkor az összpontszámhoz hozzáadódik (csak az első vizsgán!) a gyakorlatokon szerzett bónusz pontszám (max. 5 pont).

**A max. 5 pont KZH bónusz és a 3-7,5 pont NZH bónusz csak a vizsgán elért 40% után érvényesednek, és csak egy, az első vizsgán! Ha valaki megbukik, akkor elveszti a bónuszt!**

Az írásbeli vizsga alapján az alábbi érdemjegyek ajánlhatók meg:

< 20 pont: elégtelen (1)

20-tól: elégséges (2)

27,5-től: közepes (3)

35-től:jó (4)

42,5-től: jeles (5)

A ZH-k pótlására valamint a szóbeli vizsgázásra vonatkozóan a korábbi feltételek érvényesek.